Sfântul Zaharia a fost fiul lui Carion egipteanul. El și-a lăsat copiii și nevasta și s-a făcut monah. Deși Zaharia era mai tânăr decât cei mai mulți frați de la schit, el era plin de darurile Duhului Sfânt, mai mult decât cei mai vârstnici.
El își simțea întreaga ființă înflăcărată de dragostea harului lui Dumnezeu.
L-a întrebat Sfântul Macarie: "Cine este adevărat monah?". Sfântul Zaharia a răspuns: "Acela care se luptă zilnic să împlinească poruncile Dumnezeiești".
L-a întrebat Avva Moise: "Ce înseamnă să fii monah?". Iar Sfântul Zaharia a răspuns, scoțându-și camilafca și călcând-o în picioare: "Aceasta înseamnă să fii monah. Nimeni nu poate fi monah, care nu se lasă zdrobit ca această camilafcă".
El a fost un mare luminător al pustiei egiptene, care a trecut la cele veșnice de tânăr.
(Sursă: https://doxologia.ro/viata-sfantului-cuvios-zaharia)
Sinaxarul video: